Тенис на летните олимпийски игри 2012 – сингъл жени
Женският индивидуален турнир на Летните олимпийски игри през 2012 в Лондон се провежда на кортовете на Ол Инглънд клъб от 28 юли до 4 август 2012 г. Носителка на олимпийската титла от предишната Олимпиада в Пекин, Елена Дементиева, не участва, тъй като през 2010 прекратява своята спортна кариера. Титлата е спечелена от Серина Уилямс, която побеждава Мария Шарапова във финалния мач. Бронзовият медал е спечелен от Виктория Азаренка, която побеждава Мария Кириленко в мача за третото място.